మా నాన్న నిర్దోషి

మా నాన్న నిర్దోషి 1970 లో కె. వి. నందనరావు దర్శకత్వంలో విడుదలైన కుటుంబ కథా చిత్రం. ఇందులో కృష్ణ, విజయ నిర్మల ముఖ్య పాత్రల్లో నటించారు. అన్యాయంగా జైలు పాలైన తండ్రిని చిన్న పిల్లవాడైన అతని కొడుకు ఎలా విడిపించాడన్నది ఈ చిత్ర కథాంశం. ఈ సినిమా శ్రీదేవికి బాలనటిగా మొదటి సినిమా. ఇందులో శ్రీదేవి కృష్ణ, విజయ నిర్మలకు మేనకోడలు గా నటించింది.

కథ 
డాక్టర్ కృష్ణ రాధ ను ప్రేమించి పెళ్ళి చేసుకుంటాడు. ఇది ఆమె తండ్రికి ఇష్టం లేక ఆమెను దూరం చేసుకుంటాడు. కృష్ణ, రాధలకు ఒక కొడుకు పుడతాడు. ఈ లోపు కృష్ణ తాను చేయని ఓ హత్యా నేరంతో జైలుకు వెళ్ళవలసి వస్తుంది. కృష్ణ కొడుకు తన తండ్రిని జైలు నుంచి విడిపించడానికి ఆ హత్య ఎవరు చేశారో కనుక్కొని అతన్ని చట్టానికి పట్టించడం మిగతా చిత్ర కథ.

తారాగణం 
 కృష్ణ గా కృష్ణ
 రాధ గా విజయ నిర్మల
 రాధ తండ్రి గా గుమ్మడి వెంకటేశ్వర రావు
 నాగభూషణం
 రాజబాబు
 సూర్యకాంతం
 మిక్కిలినేని
 విజయలలిత
 చిత్తూరు నాగయ్య
 రమాప్రభ
 బేబి శ్రీదేవి

సాంకేతిక వర్గం
 కథ: శారదాంబ
 మాటలు: పాలగుమ్మి పద్మరాజు
 సంగీతం: పెండ్యాల
 నృత్యం: చిన్ని, సంపత్
 ఫొటోగ్రఫీ: విఎస్‌ఆర్ స్వామి
 కూర్పు: ఆర్ హనుమంతరావు
 సమర్పణ: ఎస్ భావనారాయణ
 నిర్మాతలు: ఎస్‌విఎస్ బ్రదర్స్
 దర్శకత్వం: కెవి నందన్‌రావు.

పాటలు 
ఈ సినిమాకు పెండ్యాల నాగేశ్వర రావు సంగీత దర్శకత్వం వహించాడు. సి. నారాయణ రెడ్డి పాటలు రాశాడు. ఎస్. పి. బాలసుబ్రహ్మణ్యం, జానకి, సుశీల పాటలు పాడారు. ఈ సినిమాకు సహాయ దర్శకుడిగా వ్యవహరించిన దాసరి నారాయణ రావు ఓ బాలల నృత్యరూపకం కోసం పిల్లలకు తనే శిక్షణ ఇచ్చాడు.
 ఏమండీ అబ్బాయి గారు ఎలా ఉన్నారు
 అలకలు తీరిన కన్నులు ఏమనె ప్రియా
 ఎంతెంత దూరం

మూలాలు 

ఘట్టమనేని కృష్ణ నటించిన సినిమాలు
విజయనిర్మల సినిమాలు
గుమ్మడి నటించిన చిత్రాలు
రాజబాబు నటించిన సినిమాలు
సూర్యకాంతం నటించిన సినిమాలు
నాగయ్య నటించిన సినిమాలు
నాగభూషణం నటించిన సినిమాలు
శ్రీదేవి నటించిన చిత్రాలు
రమాప్రభ నటించిన చిత్రాలు